Miehen työ

Miehen työ on Aleksi Salmenperän ohjaama draamaelokuva, joka sai ensi-iltansa 23. helmikuuta 2007. Elokuvan pääosissa näyttelevät Tommi Korpela, Jani Volanen, Maria Heiskanen ja Stan Saanila.

 Juoni 

Vähävarainen Juha irtisanotaan työstään betonitehtaalla. Hän ei kerro tästä masennuslääkkeitä syövälle vaimolleen vaan herää ja lähtee edelleen joka aamu "töihin" syrjäiselle huoltoasemalle. Juha päättää ruveta tekemään remonttihommia perheensä elättämiseksi. Hän laittaa huoltamon seinään remonttimies-ilmoituksen ja hankkii vanhalta työpaikaltaan kaverinsa Jampan avustuksella työkalut. Ensimmäisellä keikalla tuntematon nainen pyytää Juhaa kampaamaan naisen hiuksia alastomana reilua rahallista korvausta vastaan. Juha hyväksyy tarjouksen, jättää kaverinsa Jampan avustuksella ilmoituksen netissä olevaan seuranhakupalveluun ja saa lisää asiakkaita. Juhan ja hänen perheensä läheinen ystävä, taksikuski Olli, alkaa kyyditä Juhaa keikoille. Lopulta työ alkaa vaatia veronsa eikä salaisuutta ole mahdollista piilottaa loputtomiin.

 Rooleissa 

 Vastaanotto 
Elokuva sai ensi-iltansa 12 kopion voimin ja ensimmäisenä viikonloppunaan se keräsi katsojia 6 673.Miehen työlle loistava avaustulos lippuluukuilla  Elokuva oli ensi-iltaviikonloppunsa kolmanneksi katsotuin elokuva Suomessa.Miehen työ aloitti vahvasti

Palkinnot
Miehen työ keräsi kaikkiaan 11 Jussi-ehdokkuutta, muun muassa sarjoissa paras elokuva, ohjaus (Salmenperä), miespääosa (Korpela) miessivuosa (Volanen) ja käsikirjoitus (Salmenperä), joista se voitti parhaan miessivuosan ja parhaan miespääosan palkinnot. 

 Kultainen Rosa Camuna -palkinto Bergamon kansainvälisillä elokuvafestivaaleilla Italiassa
 Jussi-palkinnot parhaasta miespääosasta (Korpela) ja miessivuosasta (Volanen)
 pääpalkinto Cinema Jove -festivaaleilla Espanjassa kesäkuussa 2007Klaus Härön ja Aleksi Salmenperän elokuvat palkittiin
 Suomen Oscar-ehdokkuus syyskuussa 2007
 Reflet dOr Cinéma Tout Ecran -palkinto Cinéma Tout Ecran -festivaaleilla Sveitsissä marraskuussa 2007

Lähteet


Kirjallisuutta
Hirvenoja, Eero: ”Rattopoikia joka lähtöön – Aleksi Salmenperän Miehen työ”. Filmihullu 5/2007.

Aiheesta muualla
 NYT-liitteen arvio elokuvasta
 Arvio Film-O-Holic.comissa 

Luokka:Jussi-palkitut elokuvat
Luokka:Vuoden 2007 suomalaiset elokuvat
Luokka:Suomalaiset draamaelokuvat
Luokka:Aleksi Salmenperän ohjaamat elokuvat